Diari Oficial de la Generalitat Valenciana


Sumari del DOGV 9549, del 08-03-2023 (2023/2107)

RESOLUCIÓ de 22 de febrer de 2023, de la directora general de Treball, Benestar i Seguretat Laboral, per la qual s'ordena donar publicitat a la sanció recaiguda en el procediment sancionador amb número d'expedient 462007SAT001477, iniciat mitjançant l'acta d'infracció número 354292727144871, alçada per la Inspecció de Treball i Seguretat Social de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9549

Data del DOGV
:   08-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2107


Data del document
:   22-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 22 de febrer de 2023, de la directora general de Treball, Benestar i Seguretat Laboral, per la qual s'ordena donar publicitat a la sanció recaiguda en el procediment sancionador amb número d'expedient 462007SAT001477, iniciat mitjançant l'acta d'infracció número 558997309791208, alçada per la Inspecció de Treball i Seguretat Social de València. [2023/2107]  
  
En compliment del que es disposa en l'article 40.2 del Reial decret legislatiu 5/2000, de 4 d'agost, pel qual s'aprova el text refós de la Llei sobre infraccions i sancions en l'ordre social (TRLISOS), i en el Reial decret 597/2007, de 4 de maig, sobre publicació de les sancions per infraccions molt greus en matèria de prevenció de riscos laborals, en relació amb el que es disposa en l'article 8 del Decret 57/2008, de 25 d'abril, del Consell, pel qual s'atribueixen competències en matèria d'infraccions i sancions en l'ordre social i en matèria de prevenció de riscos laborals en l'àmbit de la Comunitat Valenciana, resolc:  
  
  
Primer  
Ordenar la publicació en el Diari Oficial de la Generalitat Valenciana, així com en la pàgina web de la Direcció General de Treball, Benestar i Seguretat Laboral, de la sanció ferma imposada en l'expedient de referència, les dades del qual són les següents:  
- Nom o raó social de l'empresa sancionada: Viana y Rocha, SL.  
  
- Sector d'activitat a què es dedica: activitats de construcció especialitzada.  
- Número d'identificació fiscal: I98253713.  
- Domicili social: c/ José Antonio, 41- Bajo 4 - 36155 Salceda de Caselas (Pontevedra).  
- Responsable solidària: Rocas Europeas de Construcción, SA. (N75588997).  
- Responsable solidària: General de Inmuebles y Construcciones, SA. (R69851894).  
- Infracció comesa: infracció molt greu tipificada en l'article 13.10 del TRLISOS, per vulneració del que es preveu en els apartats 3 a, b i c, 5 a i 8 a i b 4t, de la part c, de l'annex IV, en relació amb l'article 11.1 a, b i c del Reial decret 1627/1997, de 24 d'octubre, pel qual s'estableixen disposicions mínimes de seguretat i de salut en les obres de construcció (BOE 25 d'octubre). Igualment, resulten infringits, pel que fa a la normativa específica sobre instal·lació de les bastides, a la qual remet l'esmentat apartat 5.a, els apartats 4.3.1, i 4.3.3, de l'annex ll, del Reial decret 1215/1997, de 18 de juliol, pel qual s'estableixen les disposicions mínimes de seguretat i salut per a la utilització pels treballadors dels equips de treball (d'ara en avant, RD 1215/1997), en la redacció feta per l'article únic, apartat dos, del Reial decret 2177/2004, de 12 de novembre, pel qual es modifica l'esmentat RD 1215/1997 en matèria de treballs temporals en altura. Pel que fa a la normativa específica sobre equips de treball, a la qual remet l'esmentat apartat 8.a de l'annex VI, i els apartats 1.1 i 1.3 de l'annex II de l'RD 1215/1997, en relació amb el que s'estableix en l'article 3, apartats 1 i 4, i en l'article 5, apartats 1 i 2 d'aquest, relatiu a informació i formació; en relació tots aquests amb els articles 17.1 (equips de treball) i 18.1 i 19 (informació i formació) de la Llei de prevenció de riscos laborals de la Llei 31/1995, de 8 de novembre (d'ara en avant, LPRL). En relació amb els mitjans de protecció individual, s'infringeixen igualment, i en relació amb les instruccions d'utilització de l'equip (apartat 4.3.3 de l'annex ll de l'RD 1215/1997), l'article 3 i el punt 9 de l'annex IV del Reial decret 773/1997, de 30 de maig, sobre disposicions mínimes de seguretat i salut relatives a la utilització pels treballadors d'equips de protecció individual, així com l'article 17.2 de l'Alpric. La conducta empresarial descrita suposa la comissió d'un il·lícit administratiu en matèria de prevenció de riscos laborals, de conformitat amb el que es disposa en l'article 5.2 del Reial decret legislatiu 5/2000, de 4 d'agost, pel qual s'aprova el text refós de la Llei d'infraccions i sancions en l'ordre social.  
  
- Sanció imposada: quaranta mil nou-cents huitanta-sis euros (40.986,00 €).  
- Data d'extensió de l'acta d'infracció: 16 de novembre de 2007.  
  
- Data en què la sanció adquireix fermesa: 3 de febrer de 2023.  
2. Conformement al que es disposa en l'article 4.2 del Reial decret 597/2007, de 4 de maig, les dades corresponents a la resolució sancionadora es cancel·laran al cap de cinc anys a comptar de l'endemà de la publicació.  
  
València, 22 de febrer de 2023.- La directora general de Treball, Benestar i Seguretat Laboral: Elvira Ródenas Sancho.